41. ΑΝΑΓΚ. ΝΟΜΟΣ υπ' αριθ. 996 της 23/26 Φεβρ. 1946 Περί αναγραφής εις τον προϋπολογισμόν των εξόδων του Υπουργείου της Δικαιοσύνης, πιστώσεως εκ δραχμών 10.000.000 δι' απορρήτους Εθνικάς ανάγκας. Άρθρον μόνον.-1.Εις τον προϋπολογισμόν των εξόδων του Υπουργείου της Δικαιοσύνης αναγράφεται υπό ίδιον κεφάλαιον και άρθρον πίστωσις εκ δραχμών 10.000.000 δι' απορρήτους ανάγκας εξυπηρετούσας τα συμφέροντα του Κράτους και μη δυναμένας ως εκ της φύσεως αυτών να κατονομασθώσιν ειδικώς. 2.Το ανωτέρω χρηματικόν ποσόν τίθεται εις την διάθεσιν του Υπουργού της Δικαιοσύνης δι' εκδόσεως ενταλμάτων προπληρωμής, είτε επ' ονόματι του Υπουργού, είτε επ' ονόματι ανωτέρου υπαλλήλου του Υπουργείου, έχοντος βαθμόν τουλάχιστον Τμηματάρχου. 3.Η ενέργεια οιασδήποτε δαπάνης εκ του ως άνω ποσού ενεργείται τη προτάσει του Υπουργού της Δικαιοσύνης και μετά γνώμην επιτροπής αποτελουμένης α)εκ του Γενικού Γραμματέως παρά τω Υπουργείω της Δικαιοσύνης, β)εκ του Γενικού Διευθυντού της Ποινικής Δικαιοσύνης, και γ)εκ του Διευθυντού των Οικονομικών Υπηρεσιών της Γενικής Δ/σεως Ποινικής Δικαιοσύνης. Αι αποφάσεις της Επιτροπής ταύτης λαμβάνονται κατά πλειοψηφίαν, καθήκοντα δε γραμματέως αυτής εκτελεί είς των Εισηγητών ή Γραμματέων του Υπουργού της Δικαιοσύνης, οριζόμενος υπό του Γενικού Διευθυντού Ποινικής Δικαιοσύνης. Η επιτροπή γνωματεύει επί των διαβιβαζομένων αυτή προτάσεων του Υπουργού, αι γνωματεύσεις δ' αύται καταχωριζόμεναι εις το τηρούμενον υπ' ευθύνην του Γραμματέως, βιβλίον Πρακτικών, αποτελούσι και τα δικαιολογητικά της πραγματοποιουμένης εκάστοτε δαπάνης εκ του ως άνω ποσού. Η πληρωμή της δαπάνης αποδεικνύεται δι' αποδείξεων πληρωμής, όπου όμως η φύσις της δαπάνης δεν επιτρέπει την λήψιν αποδείξεων αναπληρούνται αύται δια πρακτικού της ως άνω Επιτροπής βεβαιούσης την πληρωμήν.  (Αντί της σελ.11) Σελ. 11(α) 172-07 Οργανισμός Υπουργείου Δικαιοσύνης 6.Α.α.34-41 4.Η τακτοποίησις των κατά την παρ. 2 ενταλμάτων προπληρωμής ενεργείται δι' υποβολής των κατά την παρ. 3 δικαιολογητικών εκάστης δαπάνης εις το Ελεγκτικόν Συνέδριον δια της Υπηρεσίας Εντελλομένων Εξόδων Υπουργείου Δικαιοσύνης. 5.Δια Διατάγματος καθορίζεται πάσα αναγκαία δια την εκτέλεσιν του παρόντος Νόμου λεπτομέρεια. 6.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 